### Beslutningstema

Det skal besluttes, om der skal meddeles dispensation til glastag på tilbygning i glas, eller om der skal meddeles afslag og i stedet gives dispensation til sedumtag.

### Sagsfremstilling

Ejeren af ejendommen [adresse] 1, [adresse], 6792 Rømø, matr. nr. 1034, [adresse], Rømø, ønsker at foretage en gennemgribende renovering samt opføre tilbygninger på ejendommen. I den forbindelse ønsker man at opføre et glashus på 31 m2 mod vest med vægge og tag i glas. De resterende tilbygninger udføres med sedumtag.

Ejendommen er omfattet af Lokalplan nr. 240 for Centerområde ved Nørre Frankel, [adresse], hvori der i § 6.5 bestemmes at, tage skal belægges med tegl, beton, skifer, tagpap på trekantlister eller lignende mørke ikke-reflekterende materialer, dog ikke eternit. Indenfor den enkelte ejendom skal valgt tagform, Villads Koch og -dækningsmateriale være ens for ny bebyggelse. Dog kan småbygninger opføres med en anden tagform end den øvrige bebyggelse.

Derudover gælder § 6.1, der bestemmer, at ny bebyggelse kun må opføres i gode gedigne materialer som f.eks. tegl, beton, zink, træ, glas eller lignende. Eksisterende bebyggelse skal udvides med de facadematerialer, som den eksisterende bebyggelse har.

Formålet med lokalplanen er at skabe en bedre sammenhæng mellem natur, bebyggelse og havnearealer, samt at få det til at fremstå som et attraktivt bebygget område.

Der søges dispensation fra lokalplanen, da man ønsker at få så meget sollys som muligt ind i glashuset og give fornemmelsen af at sidde udendørs, selvom vejret ikke tillader det. Dette gøres for at tiltrække kunder også i de kolde måneder.

Man ønsker med renoveringerne og tilbygningerne at skabe en helhed mellem ny og eksisterende bebyggelse og give arkitekturen et løft. Derfor ønsker man fra forvaltningens side, at projektet indeholder få gedigne materialer, der skaber harmoni og sammenhæng med områdets visuelle karakter og natur.

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles afslag på ansøgning om dispensation til glastag, og |
| at | der gives dispensation til sedumtag som på de resterende tilbygninger. |

### Beslutning

Indstillingen godkendt.